Asama
Asama (jap. 浅間山 = Asama-yama) – veikiantis ugnikalnis Japonijoje, Honšiū salos centrinėje dalyje, Gunmos ir Nagano prefektūrų sandūroje. Aukštis – 2568 m. Sudarytas daugiausia iš andezito ir dacito. Asama yra aktyviausias ugnikalnis Honišiū saloje, išsiveržiantis kas keleri metai. Dauguma ugnikalnio išsiveržimų didelės žalos nesukelia, tačiau 1783 m. Asamos išsiveržimas buvo katastrofiškas.